Den Vest-Sjællandske Avis, 1824-07-19
De interressanteste Efterretninger om Oldsager fra Romernes og Grækernes Tidsalder ere dog de, som man kan fortælle og Eftergravningerne i den af Vesuvs Aske bedækkede Stad Pompeji. En stor Deel af Staden er endnu bestandigen ikke bragt for Lyset, uagtet saamange Aar ere nu hengaaede siden denne Stads Tilværelse først blev opdaget. Det er bekiendt, at den Østerrigske Keiser sagde engang til Kongen af Neapel: min Broder, dersom Pompeji var min Stad, saa skulde den være reent opgravet inden to Aars Forløb. Men den Neapolitanske Regiering har aldrig drevet Sagen med Eftertryk, hvilket er saameget mere at beklage, som det ikke er er at haabe, at den store Stad Herkulaneum nogen finde vil blive opgravet, da saamange Steder ligge for nærværende Tid ovenpaa, som man nødvendig maae skaane. J Aaret 1823 har den Neapolitanske Regiering kun ladet 20 Arbeidsfolk arbeide der med 5 Skubkarrer; desuden faldt der i October 1822 en Askeregn over Staden, som paa nye for en Deel bedækkede de allerede røddede Monumenter. Ogsaa erfarer man ugierne, at Konstgienstændene især Malerierne, som ere udsatte for den frie Luft, have lidt betydeligt; thi Malerierne i Amphietheatret ere næsten aldeles afblegede og forsvundne; man vil derfor blive nødt til at bringe saadanne Mindesmærker i Museer, i hvor behageligt det end vilde være at see dem opstillede paa det Sted, hvor de henhøre. Et Tempel er blevet opdaget, som Oldgrandskerne tillægge Navnet af Pantheon. J tre Nischer i det Jndre sees Statuer af Tiberius og af Livia. Tiberius Klædning har været overtrukken med en rød Farve. J Corridoren findes iblandt andet et Garderobe Værelse. J Væggen seer man smaae Tavler af Marmor med Huller i for Kroge og Søm, hvoraf ogsaa findes Spor, og paa dem Nummere i Romerske Tal fra 1 til XII, men som ere opstillede paa en forvirret Maade. Foran Templet er en Gaard i hvis Midte er en liden Rotonde, ved Jndgangen dertil have Graverne opdaget et Chatol af Træe, som var beslaget med Bronze; men Træet var forkullet; man fandt i det 347 Mønter af Kobber, 47 af Sølv og een af Guld. Et Huus i Naboelauget maae efter Jndretningen have været et Sæbesyderie. – Jfølge en anden Efterretning fra Neapel, har dog Regieringen ladet sig bevæge til at ansætte 50 Arbeidsfolk ved Opgravningen. Hovedindgangen af det nye opdagede Pantheon gaaer under en liden Colonade fra den østlige Deel af Forum. Dette Pantheon er en langagtig Firkant, og er omgiven med en Muur paa hvis indvendige Vægge sees meget smukke Fresco Malerier paa en graae Bund, som ere meget godt conserverede. J Midten af Rummet sees en stor Tolvkant, som er betegnet ved en Vandrende af Marmor og ved tolv Fodstykker af Statuer; lige over for staae ved Jndfatningsmuren paa høire Side tolv Kammere paa forskiellige Maader decorerede og tildeels godt conserverede. J Baggrunden af Bygningen sees tre rummelige Afdelinger; til den midterste af dem gaaer der en Trappe; denne Afdeeling ligner Cella i et Tempel. J Væggene af den sees fem Nischer, hvori man har fundet Statuer af Nero og Messaling. Afdeelingen paa den høire Side har et lignende Udseende; men dens egentlige Bestemmelse ligesom ogsaa Bestemmelsen af en muret Kasse, som gaaer langs med den nordlige Side, og som er uden Aabning eller Tilgang, ere vanskelige at forklare. Med meere Sikkerhed kan man antage, at Afdelingen paa venstre Side har været et Forsamlingssted for Præsterne; da man seer hvorledes der gaae Bænke rundt omkring med Væggen.